Diari Oficial de la Generalitat Valenciana


Sumari del DOGV 4277, del 24-06-2002 (2002/6560)

Informació pública del projecte de reparcel·lació de la unitat d'execució número 12 del vigent Pla General d'Ordenació Urbana. Expedient 46/2000.
-------------------------------------------------------------------------------------------------------------------------------------------------

### Dades del document

Número de DOGV
:   4277

Data del DOGV
:   24-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6560


Organisme emissor
:   Ajuntament de Sagunt

Tipus de document
:   Anunci

Informació pública del projecte de reparcel·lació de la unitat d'execució número 12 del vigent Pla General d'Ordenació Urbana. Expedient 46/2000. [2002/M6560]
  
Mitjançant el present edicte, li faig saber que l'alcalde president, en virtut de les atribucions que li conferix la legislació vigent, amb data 31 de maig de 2002, ha dictat la següent:
  
Resolució de l'Alcaldia número 1672
  
Assumpte: informació pública del projecte de reparcel·lació de la unitat d'execució número 12 del vigent Pla General d'Ordenació Urbana. Expedient 46/2000.
  
Resultant número 1. Que mitjançant acord plenari de data 31 de maig de 2001, es va procedir a l'aprovació i adjudicació del programa d'actuació integrada de la unitat d'actuació número 12, resultant ser adjudicatari Edificios Valencia, SA, i havent-se subscrit el corresponent conveni.
  
Resultant número 2. Que seguint els tràmits de l'expedient, amb data 5 de desembre de 2001, número de registre d'entrada 16760, es presenta còpia del projecte de reparcel·lació de la unitat abans mencionada, de data novembre de 2001.
  
Resultant número 3. Que amb data 13 de març de 2002, es presenta projecte de reparcel·lació de la unitat d'actuació número 12, de febrer de 2002.
  
Resultant número 4. Que en data 7 de maig de 2002, s'informa per l'Oficina Tècnica de Planejament.
  
Revisada la documentació complementària aportada (13 de març de 2002), i a la vista d'esta s'informa:
  
1. L'àmbit de la unitat 12 ha sigut ajustat a l'establit en el planejament i UA-11, i és coincident amb l'àrea reparcel·lable que conté el programa de l'actuació integrada.
  
2. L'alineació que recau al carrer de María de Molina s'ajusta a les contingudes en el PAI que confronta a l'oest de la UA-11, aprovat definitivament i actualment en execució.
  
3. La delimitació és coincident respecte als límits amb la UA-11 en el tram de María de Molina i intersecció amb prolongació del carrer d'Amèrica.
  
4. La superfície obtinguda de recent mesurament resulta 32.574,60 m2 respecte dels 31.900 m2 que consten en la fitxa UUAA del Pla General de Sagunt.
  
5. La diferència es correspon amb els terrenys inclosos dins de la delimitació, seguint les consideracions de l'acord d'adjudicació (condicionants previs) i a l'adaptació de les alineacions.
  
6. El projecte conté relació individualitzada de titulars i finques aportades (Annex I) amb taula d'identificació i dret d'aprofitament, així com fitxa individualitzada de finques adjudicades (Annex II) amb indicació dels paràmetres urbanístics assignats.
  
7. Junt amb el projecte es tramita una memòria i compte detallat que indica l'import de les quotes i la seua forma de liquidació.
  
8. La documentació gràfica o plànols (9) que componen el projecte de reparcel·lació complixen amb les exigències legals així com d'informació necessària annexa (coordenades per al replanteig) dades suficients en suport informàtic que permetran la seua implantació sobre el terreny.
  
És per això que es considera suficient per a la seua informació pública quant als paràmetres de l'àmbit, alineacions i ordenació.
  
Atés que el projecte de reparcel·lació haurà d'ajustar-se a les actuacions prèvies a la seua aprovació, seguint les pautes de l'esmentat article 69 de la LRAU.
  
Atés que el projecte de reparcel·lació s'ajusta als criteris establits en l'article 70 de la LRAU.
  
Atés que l'alcalde president de l'Ajuntament té, entre d'altres, les atribucions per al tràmit dels instruments de gestió, d'acord amb les previsions de l'apartat J) de l'article 21 de la Llei 7/1985, de 2 d'abril, de Bases de Règim Local.
  
A la vista de l'anterior, resolc:
  
Primer
  
Sotmetre al tràmit d'informació pública el projecte de reparcel·lació de la unitat d'actuació número 12 del vigent Pla General d'Ordenació Urbana, de data d'entrada en este Ajuntament el 5 de desembre de 2001, i la seua documentació complementària aportada el dia 13 de març de 2002, mitjançant edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, i li faig saber la possibilitat de formular al·legacions durant el termini de 20 dies comptats des de la publicació de l'edicte en el DOGV.
  
Segon
  
Remetre avís amb el seu contingut al domicili fiscal dels qui consten en el cadastre com a titulars de drets afectats.
  
Tercer
  
Durant els primers 10 dies d'informació pública s'haurà de presentar certificat registral de dominis i càrregues.